భారత మార్కెట్లో మాత్రం లాభాలున్యూఢిల్లీ: మార్కెట్ పరిస్థితులు మెరుగుపడడం మార్చితో ముగిసిన త్రైమాసికంలో టాటా స్టీల్ కంపెనీకి కలిసొచ్చింది. ఈ కాలానికి కంపెనీ అనుబంధ కంపెనీలతో కలసి (కన్సాలిడేటెడ్) రూ.35,304.89 కోట్ల ఆదాయంపై రూ.1,168.02 కోట్ల నష్టం చవిచూసింది. అంత కు ముందు ఏడాది ఇదేకాలంతో పోలిస్తే ఆదాయం రూ.8,233.63 కోట్లు పెరగ్గా, నష్టాలు రూ.3,041.88 కోట్ల నుంచి రూ.1,168.02 కోట్లకు తగ్గాయి.  స్టీల్ అమ్మకాలు ఏడు శాతం పెరిగి 32.1 లక్షల టన్నులకు పెరిగాయని కంపెనీ ఎండి టివి నరేంద్రన్ చెప్పారు. కంపెనీ భారత వ్యాపారాన్ని మాత్రమే పరిగణనలోకి తీసుకుంటే మాత్రం ఈ ఆర్థిక సంవత్సరం నాలుగో త్రైమాసికంలో నికర లాభం రూ.520 కోట్ల నుంచి రూ.1,414 కోట్లకు  పెరిగింది.భారత మార్కెట్ భేష్ మిగతా మార్కెట్లతో పోలిస్తే నాలుగో త్రైమాసికంలో టాటా స్టీల్ కంపెనీకి భారత మార్కెట్ బాగా కలిసొచ్చింది. ఈ కాలంలో కంపెనీ భారత మార్కెట్ ఆదాయం రూ.11,735 కోట్ల నుంచి రూ.17,113 కోట్లకు చేరింది. ఇదే కాలంలో బ్రిటన్, నెదర్లాండ్ యూనిట్ల ఆదాయం రూ.12,982 కోట్ల నుంచి రూ.15,243 కోట్లకు చేరినట్టు నరేంద్రన్ చెప్పారు. ప్రభుత్వ ప్రాజెక్టుల్లో దేశీ స్టీల్నే ఉపయోగించాలనే ప్రభుత్వ ఆదేశాలు, అందుబాటు ధరల్లో గృహ నిర్మాణం కలిసి వచ్చే అంశాలని తెలిపారు.
bhaarata marketlo maatram labhalunyudilli: market paristhitulu merugupadadam maarchitho mugisina traimaasikamlo tata steel kampeneeki kalisochindi. ee kaalaaniki company anubandha companylatho kalasi (consalidated) roo.35,304.89 kotla aadaayampai roo.1,168.02 kotla nashtam chavichusindi. anta ku mundu edaadi idekaalamto poliste aadaayam roo.8,233.63 kotlu peraggaa, nashtaalu roo.3,041.88 kotla nunchi roo.1,168.02 kotlaku taggaayi.  steel ammakaalu edu saatam perigi 32.1 lakshala tannulaku perigaayani company endi tivi narendran cheppaaru. company bhaarata vyaapaaraanni matrame parigananaloki teesukunte maatram ee aardhika samvatsaram naalugo traimaasikamlo nikara laabham roo.520 kotla nunchi roo.1,414 kotlaku  perigindi.bhaarata market bhesh migata maarketlatho poliste naalugo traimaasikamlo tata steel kampeneeki bhaarata market baga kalisochindi. ee kaalamlo company bhaarata market aadaayam roo.11,735 kotla nunchi roo.17,113 kotlaku cherindi. ide kaalamlo briton, nedarland unitla aadaayam roo.12,982 kotla nunchi roo.15,243 kotlaku cherinattu narendran cheppaaru. prabhutva praajectullo deshee steelne upayoginchaalane prabhutva aadesaalu, andubaatu dharallo gruha nirmaanam kalisi vache amsaalani telipaaru.